Source: http://docplayer.fi/3779772-Nuoret-koulutuspudokkaat-sosiaalityon-asiakkaina.html
Timestamp: 2018-03-24 16:01:36+00:00
Document Index: 24361394

Matched Legal Cases: ['kko ', 'kko ', 'kko ', 'kko ', 'kko ', 'kko ']

Nuoret koulutuspudokkaat sosiaalityön asiakkaina - PDF
Download "Nuoret koulutuspudokkaat sosiaalityön asiakkaina"
1 Elina Palola Katri Hannikainen-Ingman Vappu Karjalainen Nuoret koulutuspudokkaat Tapaustutkimus Helsingistä RAPORTTI
2 RAPORTTI 29/2012 Elina Palola, Katri Hannikainen-Ingman, Vappu Karjalainen Tapaustutkimus Helsingistä
3 Kirjoittaja ja Terveyden ja hyvinvoinnin laitos ISBN (verkko) ISSN (verkko) URN:ISBN: Juvenes Print - Tampereen Yliopistopaino Oy Tampere 2012
4 Tiivistelmä Vuoden 2011 alussa tuli voimaan laki, jolla muutettiin toimeentulotuesta annetun lain 10 :ää. Muutos merkitsee sitä, että täysi-ikäiselle alle 25-vuotiaalle myönnettävää toimeentulotuen perusosaa voidaan alentaa silloin, kun hän on keskeyttänyt koulutuksen tai kieltäytynyt koulutuksesta niin, ettei hän tällä perusteella ole oikeutettu työttömyysetuuteen. Lakimuutos osuu vaikeassa elämäntilanteessa oleviin nuoriin sosiaalityön asiakkaisiin. Koska lain soveltaminen vaikutti alun perinkin pulmalliselta eikä soveltamisen seurantaa varten ole olemassa maanlaajuista rekisteriä, käynnisti THL uudistuksesta nuorten syrjäytymisilmiötä kartoittavan tapaustutkimuksen yhdessä Helsingin kaupungin sosiaaliviraston kanssa. Tähän raporttiin on kerätty tuon tutkimuksen keskeiset havainnot, johtopäätökset ja ehdotukset jatkotutkimuksesta. Vastaus tutkimuksen ydinkysymykseen Miten vuotiaita koskevaa toimeentulotukilain perusosan alentamisen muutosta on alettu toteuttaa Helsingissä? on lyhyt: huolella harkiten. Tammikuun alun ja elokuun lopun välisenä aikana vuonna 2011 Helsingin sosiaalitoimessa vuotiaan toimeentulotuen asiakkaan perusosaa alennettiin kaikkiaan 50 tapauksessa koulutuksesta kieltäytymisen tai sen keskeyttämisen takia ja 155 tapauksessa työstä kieltäytymisen vuoksi. Kaikkiaan leikkaukset koskettivat vain noin yhtä prosenttia toimentulotuen nuorista asiakkaista. Vaikka toimeentulotukilain muutosta voi pitää epäonnistuneena ja epätarkoituksenmukaisena, se näyttää terävöittäneen sosiaalityöntekijöiden tekemää harkintaa nuorten toimeentulotuessa. Käytännössä kynnys alentaa nuorten toimeentulotuen perusosaa on noussut. Harkinnan käyttö valottaakin oivallisesti nuorten syrjäytymisilmiön moniulotteisuutta yhden kaupungin sosiaalitoimen näkökulmasta. Tässä tutkimuksessa nuorten selviytymiseen vaikuttavia rakenteellisia tekijöitä on avattu lähinnä sosiaalityön ja toimeentulotuen kautta. Jatkossa olisi tärkeää tutkia laajemmin nuorten koulutus- ja työllisyyspudokkaiden omia kokemuksia ja näkemyksiä yhteiskunnasta sekä koulutuksen ja työelämän rakenteita nuorten toimijuuden näkökulmasta. Eri näkökulmia valottavat tutkimukset lisäisivät ymmärrystä nuorten selviytymisen ja syrjäytymisen yhteiskunnallisista mekanismeista ja avaisivat näin nuorisososiaalipolitiikan avainalueita kokonaisvaltaiseen tarkasteluun. THL Raportti 29/2012 3
5 Sisällys Tiivistelmä 3 1. Tapaustutkimuksen lähtökohta 5 1.1Toimeentulotukilain ristiriitainen muutos Tapaustutkimuksen tutkimuskysymykset, aineistot ja analyysitapa 8 2. Nuoria tukeva politiikka Nuoret työn, työttömyyden ja koulutuksen tilastoissa Nuoret toimeentulotuen asiakkaina Nuoret toimeentulotuen valtakunnallisissa tilastoissa Perusturvan alentamista koskeva ohje Lakimuutoksen vastaanotto sosiaalitoimistoissa Toimeentulotuen merkitys nuorille Toimeentulotuen perusosan alentamisen harkinta Toimeentulotuen perusosan alentaminen Helsingissä vuonna Yhteenveto Nuorten kanssa tehtävä sosiaalityö Palvelua aktiivisille Sosiaalityön kehittämisen tarpeista Yhteenveto Palveluverkosto nuoren tukena TE- toimisto Terveydenhuolto Koulu ja oppilaitokset Kela TYP-palvelu (Duuri) Yhteenveto Erityisen tuen yksiköt kokonaisvaltaisen tuen strategia Voimalinja ja Vamos Kokonaisen ja koordinoidun tuen kysymys Nuorten elämästä ja kokemusmaailmasta Nuorten omia kokemuksia Nuoruuden erityisyydestä sosiaalityössä Johtopäätökset ja jatkotutkimuksen näköaloja 65 Lähteet 71 Liitteet 75 THL Raportti 29/2012 4
6 1 Tapaustutkimuksen lähtökohta 1.1 Toimeentulotukilain ristiriitainen muutos Vuoden 2011 alussa tuli voimaan laki, jolla muutettiin toimeentulotuesta annetun lain 10 :ää. Muutos merkitsee sitä, että täysi-ikäiselle alle 25-vuotiaalle myönnettävää toimeentulotuen perusosaa voidaan alentaa silloin, kun hän on keskeyttänyt koulutuksen tai kieltäytynyt koulutuksesta niin, ettei hän tällä perusteella ole oikeutettu työttömyysetuuteen. Lakimuutosta käsiteltiin varsin näyttävästi julkisuudessa, eikä sitä tuntunut kannattavan kukaan. Myös eduskunnan täysistunnossa käyty keskustelu oli poikkeuksellinen, sillä vaikka laki hyväksyttiin, kansanedustajien oli kovin vaikea löytää sille hyviä perusteluja. Monissa puheenvuoroissa perusteluna viitattiin lähinnä siihen, että kyseessä oli SATA-komitean ehdotus. (Ks. eduskuntakeskustelusta tarkemmin Palola 2011, 42-45). Lakimuutos osuu vaikeassa elämäntilanteessa oleviin nuoriin. He ovat sosiaalityön asiakkaita, joilla on hankaluuksia koulutuksen, työelämän ja/tai työ- ja toimintakykynsä kanssa. Viimesijaisen toimeentulotuen alentaminen tässä tilanteessa voi tuottaa uusia ristiriitoja, vaikka se on tarkoitettu kannustimeksi. Jotta lakimuutoksen soveltamisesta saataisiin jonkinlaista tietoa, edellytti sosiaali- ja terveysministeriö (STM), että Terveyden ja hyvinvoinnin laitos (THL) käynnistää asiasta tutkimuksen vuonna Koska lain soveltamisen seurantaa varten ei ole olemassa maanlaajuista rekisteriä tai muuta seurantajärjestelmää ja koska lain soveltaminen käytännön tilanteissa vaikutti alun perinkin pulmalliselta, päätti THL käynnistää uudistuksesta ilmiötä kartoittavan tapaustutkimuksen yhdessä Helsingin kaupungin sosiaaliviraston kanssa. Tähän raporttiin on kerätty tuon tutkimuksen keskeiset havainnot, johtopäätökset ja ehdotukset jatkotutkimuksesta. Jo aiemmin toimeentulotuen perusosan alentamisen säännös on koskenut tuensaajia, jotka ilman pätevää syytä kieltäytyvät tarjotusta työstä, työvoimapoliittisesta toimenpiteestä, aktivointisuunnitelman teosta tai kuntouttavasta työtoiminasta. Myös maahanmuuttajia on lain mukaan voitu sanktioida yhteistyövelvollisuuden laiminlyönnistä. Lainsäädännön näkökulmasta muutosta onkin pidetty teknisluontoisena työttömyysturva- ja toimeentulotukilain sanktiosäännöstön yhtenäistämisenä. THL Raportti 29/2012 5
7 Hallituksen esityksessä (HE 138/2010 vp) lakimuutosta perusteltiin seuraavasti: Työmarkkinatuen epääminen ei ole toimeentulotukilaissa peruste toimeentulotuen perusosan alentamiselle. Tämän vuoksi on syntynyt tilanteita, joissa työmarkkinatuki on evätty mainitulla perusteella, mutta henkilölle on kuitenkin voitu myöntää lähes samansuuruista toimeentulotukea. Tämä on epätarkoituksenmukaisella tavalla saattanut estää työttömyysturvan epäämisen tavoitteena ollutta koulutukseen hakeutumista edistävää kannustusvaikutusta. Lailla haluttiin siis korjata ongelma, joka syntyi siitä, että nuori, jolta on evätty työttömyysturva, voi kuitenkin saada lähes samansuuruista toimeentulotukea. Arvioidessaan lakimuutoksen vaikutuksia sosiaalihuollon asiakkaan asemaan hallituksen esitys toteaa seuraavaa: Toimeentulotuen perusosan alentaminen ja erityisesti siihen liittyvä kokonaisvaltainen suunnitelma ovat tarkoitetut osaltaan edesauttamaan nuoren omatoimisuutta ja sijoittumista yhteiskuntaan. Tavoitteena on, että mahdollisuus perusosan alentamiseen koulutuksesta kieltäytyvän tai koulunkäynnin keskeyttäneen nuoren kohdalla aktivoi nuorta selvittämään yhteistyössä sosiaalityöntekijän ja työvoimaviranomaisten kanssa nuoren omaa elämäntilannetta ja laatimaan tavoitteellisen suunnitelman hänen elämänhallintansa parantamiseksi. Toisaalta hallituksen esityksessä kuitenkin myönnetään, että tässä tarkoitetut nuoret ovat erittäin vaikeassa asemassa ja syrjäytymisvaarassa, ja että lain muutoksen kohteena olevien nuorten osalta on tärkeää ensisijaisesti tukea kaikilla mahdollisilla sosiaalityön muilla käytettävissä olevilla keinoilla nuoren arjessa selviytymistä ja suunnitelmallista elämänhallintaa. Hallituksen esityksen arvion mukaan toimeentulotukea saavista nuorista on tulottomia tai saa pelkästään asumistukea, ja jos arvioidaan, että noin puolet olisi sellaisia, joihin toimeentulotuen perusosan alentamien voisi kohdistua ja edelleen näistä noin puolella toimeentulotukea alennettaisiin, päädyttäisiin vajaaseen tapaukseen. Ajatuksena siis oli, että harkinnan jälkeen noin puolessa tapauksissa päädyttäisiin toimeentulotuen alentamiseen. Perustuslakivaliokunta ei lausunnossaan (PeVL 34/2010 vp) sinänsä pidä täysin asianmukaisena, että yhden etuuden epääminen aiheuttaa samalla toisen, tarkoitukseltaan erilaisen etuuden alentamisen varsinkin kun on kysymys viimesijaisesta toimeentulon turvasta. Sääntelyn tavoite, nuoren henkilön aktivoiminen työelämään ja yhteiskuntaan yleisemminkin, on kuitenkin perusoikeusjärjestelmän kannalta hyväksyttävä. Perustuslakivaliokunnan mukaan sääntelyn merkitsemä, iän mukaan määräytyvä erityiskohtelu on mahdollista nuorisotyöttömyyden erityisongelmien takia. Toisaalta valiokunta on katsonut, että tällaisen ikärajan enti- THL Raportti 29/2012 6
8 sellään säilyttämisellekin tulisi olla esitettävissä tietoja, joiden pohjalta on mahdollista arvioida sääntelyn hyväksyttävyys perustuslain kannalta. Tällaisia tietoja ei ole hallituksen esityksessä nytkään esitetty. Sama epävarmuus huokuu myös sosiaali- ja terveysvaliokunnan mietinnöstä (StVM 41/2010 vp): Lakiehdotuksen kohderyhmänä olevista nuorista monet eivät itsekään ole osanneet nimetä syytä käytökselleen tai sille, miksi koulutusyritykset taikka aktivointitoimenpiteet ovat keskeytyneet. Kuitenkin suurin osa heistä olisi halukkaita työelämävalmiuksiensa parantamiseen, mutta he tarvitsisivat muita toimenpiteitä ennen koulutukseen siirtymistä. Niinpä valiokunta korostaa, että perusosan alennus ei voi olla automaattinen toimenpide, joka tehtäisiin ilman asiakaskohtaista harkintaa. Rankaisemisen sijasta on ensin yhdessä asiakkaan kanssa harkittava muita vaihtoehtoja. Sekä hallituksen esityksestä että sen eduskuntakäsittelystä käy hyvin ilmi, ettei tätä lakia säädettäessä oltu lainkaan vakuuttuneita valitun politiikan oikeellisuudesta ja että päätöksentekijöillä on käytössään kovin puutteellisesti tietoa nuorten ja erityisesti syrjäytymisuhan alla elävien nuorten elämästä 2010-luvun Suomessa. Lakimuutoksen ideologisena taustana on eurooppalaisessa työllisyys- ja sosiaalipolitiikassa laajasti omaksuttu aktivointipolitiikka ja sen mukainen ajatus sanktioiden kannustavuudesta. Kyse onkin osaltaan myös EU-linjausten kansallisesta toimeenpanosta. Komission Eurooppa 2020-strategiaa toimeenpaneva Nuoret liikkeellä -tiedonanto (KOM(2010)477) painottaa, että kaikille nuorille on annettava tilaisuus hyödyntää lahjojaan ja kehittää taitojaan mahdollisimman pitkälle. Samalla siinä muistutetaan, että yhteiskunnalle aiheutuvat kustannukset pienenevät, kun ihmisten potentiaalia ei hukata. Tiedonannossa todetaan nuorten sosiaalisista turvaverkoista seuraavasti: Nuorten, erityisesti muita heikommassa asemassa olevien nuorten aktiiviseen osallistamiseen tarvitaan riittävästi tulotukea, osallistavat työvoimamarkkinat ja mahdollisuus laadukkaisiin palveluihin. Monet työttömät nuoret, etenkin jos he eivät ole koskaan olleet työssä, eivät ole oikeutettuja työttömyysetuuksiin tai muuhun tulotukeen. Tämän tilanteen korjaamiseksi olisi, tilanteesta riippuen, taattava sosiaalietuudet ja tarvittaessa laajennettava niitä toimeentuloturvalla ja samaan aikaan varmistettava vaikuttavilla ja tehokkailla aktivointitoimenpiteillä ja ehdoilla, että etuuksia myönnetään vain nuorille, jotka etsivät aktiivisesti työtä tai osallistuvat koulutukseen. Tässä kiteytyy suomalaista sosiaali- ja työllisyyspolitiikkaa ohjaava eurooppalainen kehys, jota osaltaan toteuttaa myös tapaustutkimuksemme kohteena oleva laki. THL Raportti 29/2012 7
9 Euroopan komissio antoi tammikuussa 2011 myös erillisen tiedonannon Koulunkäynnin keskeyttämisen vähentäminen: ratkaiseva osa Eurooppa 2020 strategiaa (KOM(2011)18). Siinä painotetaan, että koulunkäynnin keskeyttämistä voidaan ehkäistä näyttöön perustuvien toimintastrategioiden avulla ja että näiden lähtökohtana on pidettävä ilmiön valtakunnallisten, alueellisten ja paikallisten erityispiirteiden tuntemusta. Toimintalinjojen suunnittelun pitäisi perustua tarkkoihin tietoihin, jotta ne voidaan kohdentaa paremmin. Tiedonannon mukaan eri maissa toteutettujen toimintastrategioiden keskeisiä menestystekijöitä ovat olleet yhteistyön poikkialaisuus ja toimintamallin kokonaisvaltaisuus. Koulunkäynnin keskeyttäminen ei koske ainoastaan kouluja, ja sen syihin on paneuduttava sosiaali-, nuoriso-, perhe-, terveys-, paikallis-, työllisyys- ja koulutuspolitiikan keinoin. Kaikki tämä näkyy selkeästi myös suomalaisessa keskustelussa. Sosiaaliturvan saajien aktivointipolitiikkaa on toimeenpantu laajalti EU- ja Pohjoismaissa, vaikka tutkimusten valossa sen tulokset ovat vaatimattomia. Sari Mäki & Minna Autio (2011, 39) pohtivat alle 25-vuotiaiden toimeentulotuen alentamisen ongelmallisuutta seuraavasti: tällä hetkellä ei ole olemassa tutkimustietoa siitä, keitä nämä ihmiset ovat ja millaisia alentamispäätösten seuraukset ovat heidän kohdallaan. Voi myös käydä niin, että toimeentulotuen alentamisen vaikutuksesta kuntien ja valtion ote näistä nuorista heltiää. Jäljelle jäävät vaihtoehtoiset itsensä elättämisen keinot etäännyttävät nuoren järjestäytyneestä yhteiskunnasta. Tutkimuksissa esiin tullut toimeentulotuen alikäyttö voikin olla osaltaan merkki järjestelmän ulkopuolisten selviytymisstrategioiden olemassaolosta. Vallitsevan sosiaali- ja työllisyyspoliittisen ajattelun sanelemana nuorten kohdalla korostetaan ennen kaikkea heidän omaa vastuutaan, ja pakotelinjan odotetaan pysäyttävän nuoria pohtimaan ja korjaamaan elämäntilannettaan. Tämä saattaakin toimia keskiluokkaisille nuorille, mutta on hyvin ongelmallinen pienituloisille ja tulottomille. Uusia näkemyksiä nuoria aidosti kannustavan ja tukevan politiikan toteuttamiseksi koulutuksellisesti ja/tai työmarkkinallisesti vaikeassa elämäntilanteessa oleville ei meillä kuitenkaan ole juuri esitetty. Tämän tapaustutkimuksen kohteena olevassa lakimuutoksessa on siis kyse sisällöllisesti ja toimintapoliittisesti kovin ristiriitaisesta uudistuksesta, jonka tutkiminen avaa kiinnostavan näkökulman nuoriin sosiaalipoliittisena kysymyksenä 2010-luvun Suomessa. THL Raportti 29/2012 8
10 1.2 Tapaustutkimuksen tutkimuskysymykset, aineistot ja analyysitapa Nuorten toimeentulotuen perusosan alentamista koskevaa muutosta lähdettiin tutkimaan Helsingin kaupungin sosiaaliviraston kanssa. Tapaustutkimukseen päädyttiin, koska Helsingin suuruisessa kunnassa todennäköisyys lakimuutoksen piiriin kuuluvien nuorten löytymisestä olisi muita kuntia suurempi ja ilmiön tutkiminen olisi siten mahdollista. Lisäksi Helsingin kaupunki käynnisti heti lakimuutoksen tultua voimaan ( ) excel - pohjaisen oman seurannan muutoksen edellyttämän sosiaalityön harkinnan ja mahdollisen sanktioinnin käytöstä. Näin oli mahdollista saada maan suurimmasta kunnasta kvantitatiivista seuranta-aineistoa heti lakimuutoksen ensimmäisen toteutusvuoden ajalta. Valtakunnallista seuranta-/tilastointijärjestelmää ei ollut eikä ole muutoksen seurantaan tälläkään hetkellä käytettävissä. Tapaustutkimukseen päädyttiin myös toisesta syystä. Koska lakimuutoksen valmisteluhistorian ristiriitaisuus oli tiedossa, oli oletettavaa, että lain toimeenpanokaan ei suju virtaviivaisesti. Oli tärkeää hankkia lakimuutoksen soveltajien (so. sosiaalityöntekijöiden) käsityksiä asiasta. Myös nuorten toimeentulotukiasiakkaiden omista kokemuksista haluttiin tietää. Niinpä tarvittiin sosiaalityöntekijöiden ja nuorten haastatteluja. Sosiaalityöntekijöiden haastattelut johtivat lumipalloefektinä haastattelemaan myös Helsingin työvoiman palvelukeskuksen (TYP) Duurin työntekijöitä sekä nuorten erityishankkeiden työntekijöitä. Tutkimuskysymyksiä olivat: 1) Miten nuorten toimeentulotuen perusosan alentamista koskevaa lakimuutosta on alettu toteuttaa Helsingin kaupungin sosiaalitoimessa? 2) Millaista harkintaa sosiaalityöntekijät käyttävät arvioidessaan nuorten tilannetta silloin kun toimeentulotuen perusosan alentaminen on mahdollista? 3) Millaista tukea toimeentulotuen nuoret asiakkaat tarvitsevat ja miten sitä järjestetään Helsingissä? Tutkimuksen haastatteluaineisto koostuu seuraavista haastatteluista: 1) sosiaalityöntekijöiden ryhmähaastattelut neljällä sosiaalitoimen alueella (Haaga, Kamppi/Kallio, Malmi, Myllypuro), paikalla oli 3-5 sosiaalityöntekijää. 2) Duurin kahden työntekijän yhteishaas- THL Raportti 29/2012 9
11 tattelu, 3) Voimalinjan työntekijöiden ryhmähaastattelu, 4) Vamoksen johtajan ja työntekijän yhteishaastattelu sekä 5) kolmen nuoren ryhmähaastattelu yhden sosiaaliaseman toimipisteessä. Sosiaalityöntekijöiden haastattelurunko on liitteenä 1. Muissa haastattelussa käytettiin rungon teemoja soveltuvin osin. Haastatteluteemat valittiin lakimuutoksen esitietoihin ja tutkittavan ilmiön esiymmärrykseen perustuen. Haastattelut kestivät 1,5-2 tuntia ja ne äänitettiin. Tutkimus on luonteeltaan eksploratiivinen esitutkimus, toimeentulotuen nuorten asiakkaiden tilannetta kartoittava. Teemarunkoa suunniteltiin ja työstettiin tapaamalla kaupungin sosiaalityön vastuuhenkilöitä kahdessa kokouksessa. Kun teemat osoittautuivat haastattelutilanteissa relevanteiksi, käytettiin niitä myös haastatteluaineiston analyysissa äänitteiden kuuntelun viitekehyksenä. Sisällönanalyysiä soveltaen tuotettiin haastatteluaineistoista teemakohtaisesti yksityiskohtaisempia kuvauksia. Näin eri teemat kuten harkinta toimeentulotuessa, sosiaalityön mahdollisuudet, koulutus, työelämä, nuorten elämäntilanne jne. rakentuivat alkuvaiheen esiymmärrystä syvemmiksi kuvauksiksi nuorten toimeentulotuen asiakkaiden tilanteesta. Laadullisella analyysillä pyrittiin yleistettävyyden sijaan teemojen sisällölliseen kontekstointiin ja ilmiön ymmärryksen lisäämiseen (ks. Kvale 1996). Kvantitatiivista aineistoa tutkimuksessa käytettiin antamaan tilastollista taustatietoa nuorten suomalaisten aikuisten työstä, työttömyydestä, opiskelusta ja toimeentulotuen saannista. Käytettävissä oli myös Helsingin kaupungin sosiaalitoimen keräämä oma tilastollinen aineisto alle 25-vuotiaiden nuorten toimeentulotuen harkinnasta ja alentamispäätöksistä. THL Raportti 29/
12 2 Nuoria tukeva politiikka Nuoret ovat Euroopan tulevaisuus. Monien nuorten elämän mahdollisuudet ovat kuitenkin piloilla. Tällä dramaattisella lauseella alkaa EU:n nuorisostrategiaa koskeva tiedonanto (KOM(2009)200). Siinä komissio toteaa, että strategialla halutaan luoda nuorille edellytykset taitojensa kehittämiseen, itsensä toteuttamiseen, työntekoon sekä aktiiviseen osallistumiseen yhteiskunnan toimintaan ja EU:n rakentamiseen: Yhteiskunnan ei tule pitää nuoria joukkona, jota kohtaan sillä on työläitä velvollisuuksia, vaan arvokkaana resurssina, joka auttaa toteuttamaan pitemmälle tähtääviä sosiaalisia tavoitteita. Nuorten poliittinen ohjaus onkin ollut viime vuosina ennennäkemättömässä suosiossa sekä EU:ssa että Suomessa. Nuoret nähdään tulevaisuuden voimavarana, ja niinpä elinkeino-, työja koulutuspolitiikka ovat nousseet entistä tärkeämmäksi osaksi nuorisopolitiikkaa. Toisaalta ollaan yhä enemmän huolissaan nuorten syrjäytymisestä, ja silloin apuun kaivataan myös aktiivista sosiaalipolitiikkaa. Keskustelun taustalla on kestävyysvaje, jonka sanelemana myös nuorille halutaan veronmaksajan elämäntapa. Kestävyysvajeen hengessä syrjäytymiselle on laskettu hintakin: Opetus- ja kulttuuriministeriön laskelmien mukaan jokainen syrjäytynyt nuori maksaa yhteiskunnalle 1,2 miljoonaa euroa. Ne näkökulmat, joiden kautta nuoriso suomalaisessa keskustelussa yleensä määritellään, ovat syrjäytyminen ja osallisuus: nuoret voivat olla riskiryhmä, joka uhkaa jäädä ulkopuolelle. Toisaalta nuorissa on voimavaroja, he ovat tulevaisuuden toivoja. (Ks. Wrede 2011.) Vallalla oleva nuorisopoliittinen keskustelu jakaakin kohderyhmänsä jokseenkin kategorisesti globaaleihin aktiiveihin ja syrjäytyneisiin passiiveihin, eikä näillä ryhmillä tunnu olevan paljoakaan yhteistä. Sosiaalipolitiikka näyttää tämän ajattelun mukaan koskettavan lähinnä niitä, joilla menee huonosti. Kuitenkin sekä nuorten hyvin- että pahoinvointi on mitä tärkein sosiaalipoliittinen kysymys ja olennainen osa koko hyvinvointivaltion toimintakykyä. Hyvinvointivaltion paikallisella tasolla, kunnissa, on paljon nuoria sosiaalihuollon asiakkaina. Monia heistä uhkaa syrjäytyminen, jonka torjumiseksi kunnallisella(kaan) sosiaalipolitiikalla ei ole aina oikeita tai riittäviä keinoja, eikä yhteistyö eri sektoreiden kesken ole ongelmatonta sen enempää paikallisella kuin kansallisellakaan tasolla. THL Raportti 29/
13 Syrjäytymistä voi tarkastella kasautuvana huono-osaisuutena, prosessina, jossa nuori alkaa pudota pois yhteiskunnan normaalitoiminnoista: koulutuksesta, työelämästä, hyvinvointipalveluista ja demokraattisesta päätöksenteosta. Nuorten syrjäytymistä on pyritty torjumaan monin tavoin eri hallinnon tasoilla, mutta jatkuvaksi ongelmaksi on muodostunut se, ettei nuorten arki sovi hallinnonalojen rajoihin. Suomea onkin kritisoitu putkihallinnosta ja sektoroitumisesta: Eri sektorit toimivat oman logiikkansa mukaisesti, ja vain harvoin palveluita on lähdetty kehittämään aidosti yhteisin tavoittein. Lisäksi kuntien ja kansallisten ohjelmien välinen kytkentä on jäänyt hataraksi. (Aula 2011.) Politiikkalinjausten ja -toimien EU-kytkennästä ei juuri puhuta, mutta se kyllä tiedostetaan ruohonjuuritasolla. Tekemissämme haastatteluissa sosiaalityöntekijät pohtivat valitun politiikkakehyksen ongelmallisuutta: EU:sta tulee käsitys, että työ luo hyvinvointia, mutta entä jos ihmiset eivät pääse työhön kiinni? Jyrki Kataisen hallituksen ohjelmassa ( ) suomalaisen yhteiskunnan todetaan perustuvan ahkeruudelle, työn ja yrittäjyyden kunnioittamiselle, tasa-arvolle, yhteisvastuulle sekä toisistamme välittämiselle. Nuorten osalta suoraan merkityksellisiä hallituksen tavoitteita ovat mm. työurien pidentäminen niiden alusta, aktiiviset työvoimapoliittiset toimet, nuorten syrjäytymisen ehkäisy, opintojen tiivistäminen ja vaikeasti työllistyvien aseman parantaminen työmarkkinoilla. Tässä hengessä hallitus lupaa toteuttaa nuorten yhteiskuntatakuun niin, että jokaiselle alle 25-vuotiaalle nuorelle ja alle 30-vuotiaalle vastavalmistuneelle tarjotaan työ-, harjoittelu-, opiskelu, työpaja- tai kuntoutuspaikka viimeistään kolmen kuukauden kuluessa työttömäksi joutumisesta. Tämän toteuttamiseksi työministeri Lauri Ihalainen asetti työryhmän valmistelemaan esitykset siten, että nuorten yhteiskuntatakuun toteuttaminen aloitetaan vuonna 2012, ja se saatetaan voimaan täysimääräisesti vuoden 2013 alusta. Nuorisoasioista vastaava kulttuuri- ja urheiluministeri Paavo Arhinmäki linjasi nuorten yhteiskuntatakuuta koskevassa tiedotteessa (TEM ) hallituksen pyrkimyksiä seuraavasti. Nuorta ei saa jättää yksin. Julkisten palvelujen on tunnistettava nuoren tuen tarve nykyistä paremmin. Meidän tulee kehittää nuorille suunnattuja palveluja siten, että niissä on riittävästi aikaa kohdata nuori ja kuulla häntä omaa elämäänsä koskevissa asioissa. Jotta tähän tavoitteeseen päästään, viranomaisten tietotaitoa nuorten kasvuun ja elinoloihin liittyvistä asioista tulee vahvistaa. Nuorten parissa toimivien viranomaisten yhteistyön parantuminen edistää myös nuoren oikeuksia saada tarvitsemiaan julkisia palveluja. Tuossa samassa tiedot- THL Raportti 29/
14 teessa sosiaali- ja terveysministeriö painotti syrjäytymisen ehkäisemistä jo ennalta, mahdollisimman varhaista ongelmien havaitsemista ja tukea niiden ratkaisemiseksi. Nuorten yhteiskuntatakuuta pohtinut työryhmä antoi ensimmäisen väliraporttinsa (TEM raportteja 8/2012). Siinä tavoitteeksi asetetaan, että vuonna 2016 päästään ns. normaalitilanteeseen, jossa nuorten palveluverkosto toimii, eikä nuorissa aikuisissa ole laajassa mittakaavassa yhteiskunnalliseen marginaaliin ajautuneita henkilöitä. Tavoite on hyvä, ja raportissa esitellään myös monia hyviä keinoja sen saavuttamiseksi. Sana sosiaalityö raportissa mainitaan kuitenkin vain kerran, ja silloinkin lähteenä alaviitteessä. Jotta palveluverkosto saadaan toimimaan siten, että myös kaikkein vaikeimmassa asemassa olevat nuoret tulevat autetuiksi, olisi jatkossa tärkeää kytkeä myös sosiaalityön kehittäminen tiivisti mukaan nuorten yhteiskuntatakuun valmisteluun. Nuorten syrjäytymisen torjuminen on nyt siis poliittisen agendan ykkösaiheita. Mutta keitä syrjäytyneet tai syrjäytymisuhan alla elävät nuoret oikeastaan ovat ja kuka heidät sellaisiksi määrittelee? Pekka Myrskylä (2012) toteaa EVAlle laatimansa analyysin yhteenvedossa syrjäytyneistä nuorista seuraavaa: Vuonna 2010 syrjäytyneitä vuotiaita nuoria oli yhteensä noin Tämä on noin 5 prosenttia kaikista tämänikäisistä nuorista. Syrjäytyneistä nuorista työttömiä työnhakijoita oli ja muita työvoiman ulkopuolisia Syrjäytyneiksi luokitellaan sellaiset työvoiman ja opiskelun ulkopuoliset nuoret, joilla ei ole peruskoulun lisäksi muuta koulutusta. Syrjäytymisen kovassa ytimessä on ulkopuolista nuorta, jotka eivät ole rekisteröityneet edes työttömiksi työnhakijoiksi. He ovat nuoria, jotka eivät näy missään tilastoissa. Kukaan ei tarkkaan tiedä keitä he ovat ja mitä he tekevät. Ulkopuolisten nuorten paikantamisella on kiire. Ensisijainen keino ehkäistä syrjäytymistä ja nostaa nuoria takaisin työmarkkinoille on koulutus. Ulkopuolisiksi tai työttömiksi päätyneistä nuorista 80 prosenttia ei myöhemminkään suorita perusastetta korkeampaa tutkintoa. Mitä kauemmin nuori on syrjäytynyt, sitä pienemmäksi koulutuksen suorittamisen todennäköisyys muuttuu. Kuva nuorten todellisuudesta on kuitenkin tilastojen antamaa kuvaa paljon moniulotteisempi. Julkisessa keskustelussa syrjäytymisellä viitataan hyvinvointijärjestelmän ulkopuolella olemiseen, mutta tämä ei välttämättä vastaa nuorten omia käsityksiä syrjäytymisestä, muistuttivat nuorisotutkimusverkoston tutkijat Myrskylän EVA-analyysiä kommentoineessa kirjoituksessaan (HS ). Viestinä on, ettei poliittista päätöksentekoa taustoittavaa tietoa voi typis- THL Raportti 29/
15 tää pelkiksi numeroiksi: Laadullisten aineistojen tarjoamaa tietoa on syytä hyödyntää siten, ettei syrjäytymismääristä tehdä ylilyöntejä ja onnistutaan löytämään myös niiden nuorten hiljaiset kipupisteet, jotka eivät tartu tilastoihin mutta näkyvät arjessa. Siksi tarvitaan myös sellaisia tiedonkeruun tapoja, jotka voivat tavoittaa ja tunnistaa virallisten kuulemisjärjestelmien ulkopuolelle jäävien nuorten kokemuksia. Tutkijat kiteyttävät nykytilanteen ristiriitaisuuden toteamalla, että nuoret ovat nousseet hyvinvointipoliittiseen keskusteluun, mutta heidän monitulkintainen arkielämänsä uhkaa kuitenkin jäädä poliittisen tiedon kuulumattomiin. (Myllyniemi & Suurpää & Hoikkala 2012.) Paitsi itse syrjäytymiskäsitteen määrittely, myös palvelujen ja muiden tukitoimien vaikuttavuuden mittaaminen monitulkintaisen syrjäytymisilmiön ympärillä on mutkikasta. Leena Suurpään toimittamassa Nuoria koskeva syrjäytymistieto -koosteessa (2009, 30) problematiikkaa kuvataan seuraavasti: Jos esimerkiksi matalan kynnyksen työpajan nuori saa vuorokausirytminsä kohdalleen, alkaa peseytyä ja tavata ihmisiä, ei se välttämättä näy ainakaan välittömästi tilastoissa. Monet nuorisotutkimukset vahvistavat, että työelämän ulkopuolelle jääneiden nuorten kohdalla sosiaalinen kuntoutuminen on edellytyksenä sille, että muiden, esimerkiksi työllistymiseen kohdistuvien toimenpiteiden vaikutukset olisivat kestäviä. Pelkästään koulutukseen ja työnhakuun opastavat kurssit eivät auta, jos nuorella on ongelmia elämänhallinnassa, elämän mielekkyys on kadonnut tai sen etsintä on suuntautunut koulutuksen ja työn ulkopuoliseen maailmaan (Järvinen 2009). Ongelmista kertoo muun muassa se, että sairausperustaiset toimeentuloetuudet ovat nuorten osalta kasvussa ja keskimäärin viisi nuorta jää joka päivä työkyvyttömyyseläkkeelle mielenterveysongelmien vuoksi (Raitasalo & Maaniemi 2011). Tähän todellisuuteen sanktioiva sosiaalipolitiikka istuu varsin huonosti. THL Raportti 29/
16 3 Nuoret työn, työttömyyden ja koulutuksen valtakunnallisissa tilastoissa Suuri osa nuorista opiskelee, joten nuorten työllisyysaste on Suomessa alhainen aikuisiin verrattuna. Nuorten vuotiaiden työllisyysaste oli vuonna 2011 keskimäärin 39,1 prosenttia. Samaan aikaan vuotiaan väestön työllisyysaste oli 68,6 prosenttia. Työttömiä alle 25-vuotiaita työnhakijoita oli vuoden 2011 joulukuun lopussa Työttömien nuorten määrä alkoi kasvaa syksyllä 2008 taantuman seurauksena, mutta lähti sitten vuonna 2010 laskuun (ks. taulukko 1) luvulla nuorten työttömyys on ollut maassamme noin kolminkertaista verrattuna aikuisväestöön. Alle 25 vuotiaiden nuorten työttömyysaste on noin 20 prosenttia, kun koko suomalaisesta työikäisestä väestöstä työttömänä vuonna 2011 oli 7,9 prosenttia. Alle 25-vuotiaista nuorista noin 17 prosenttia on työttömänä yli kolme kuukautta. EUmaiden vertailussa Suomi sijoittuu nuorten työttömyydessä keskiarvon tuntumaan. (Työvoimatutkimus, Tilastokeskus 2011.) Alle 30 vuotiaista nuorista 15 prosenttia oli työttömän vuonna Ruotsissa vastaava luku oli 18 prosenttia, Islannissa 14 prosenttia, Tanskassa 10 prosenttia ja Norjassa 7,5 prosenttia (NOSOSKO 2011). Nuorten työttömien työnhakijoiden määrä on tällä hetkellä lievässä nousussa. Tämän vuoden helmikuun lopussa työttömiä nuoria työnhakijoita oli työ- ja elinkeinotoimistoissa eli 800 hakijaa enemmän kuin tasan vuotta aikaisemmin (Työllisyyskatsaus, TEM 2012). Taulukko 1. Alle 25-vuotiaiden alkaneiden työnhakujen määrä, näistä työttömänä alkaneiden työnhakujen määrä (pl. lomautetut) sekä työttömien nuorten keskimääräinen määrä kuukausittain vuosina Vuosi Alkaneita työnhakuja / Joista työttömänä alkaneita Työttömiä nuoria kaikki nuoret työnhakuja keskimäärin/kk Lähde: TEM raportteja 8/2012 Koulutuksen puute aiheuttaa nuorelle suuren työttömyysriskin. Työttömistä nuorista työnhakijoista pelkän perusasteen opetuksen varassa on noin kolmasosa (ks. Taulukko 2). THL Raportti 29/
17 Taulukko 2. Nuoret työttömät joulukuussa 2011 pohjakoulutuksen mukaan. Koulutusaste Alle 25-v. % v. % Yhteensä % Perusaste , , ,2 Keskiaste, yleissivistävä Keskiaste, ammatillinen ja alin korkea-aste , , , , , ,3 Korkea-aste 848 2, , ,3 Tuntematon 488 1, , ,3 Yhteensä Lähde: TEM raportteja 8/2012. Suomalaisten koulutustaso on noussut tasaisesti viimeisten vuosikymmenten aikana. Ainoastaan perusasteen suorittaneiden osuus on jatkuvasti laskenut ja keskiasteen ja korkea-asteen koulutuksen saaneiden osuus lisääntynyt (Väestön koulutusrakenne 2010, Tilastokeskus). Tästä huolimatta vuotiaista nuorista aikuisista noin on vailla perusasteen jälkeistä tutkintoa. Heistä vuotiaita on noin ja vuotiaita runsaat Tähän johtaa koulutukseen hakeutumattomuus, yhteisvalinnassa koulutuspaikkojen ulkopuolelle jääminen sekä opintojen keskeyttäminen. Esimerkiksi vuonna 2010 perusasteen päättäneistä 64 tuhannesta nuoresta vaille toisen asteen tutkintoon johtavaa opiskelupaikkaa jäi 5000 nuorta. Heistä noin 3500 ei saanut opiskelupaikkaa yhteishaussa, ja noin nuorta ei hakenut opiskelupaikkaa lainkaan. (TEM raportteja 8/2012.) Koulutuksen keskeyttäminen on yleisintä nuorille suunnatussa ammatillisessa koulutuksessa (ks. Taulukko 3) ja esimerkiksi lukuvuoden 2009/2010 aikana ammatillisessa koulutuksessa keskeyttäminen lisääntyi usean vuoden vähenemisen jälkeen (Koulutuksen keskeyttäminen 2010, Tilastokeskus 2012). THL Raportti 29/
18 Taulukko 3. Tutkintoon johtavassa koulutuksessa keskeyttäminen sukupuolen ja koulutussektorin mukaan lukuvuonna 2009/2010. Koulutussektori Keskeytti omassa koulutussektorissaan Vaihtoi koulutussektoria Yhteensä 7 % 1,5 % 5,5 % Keskeytti kokonaan tutkintoon johtavan koulutuksen Lukiokoulutus (nuorille suunnattu) 4 % 2,0 % 2,0 % Ammatillinen koulutus (nuorille 9,1 % 1,0 % 8,1 % suunnattu) Ammattikorkeakoulukoulutus 8,6 % 2,2 % 6,4 % Yliopistokoulutus 5,9 % 0,9 % 4,9 % Lähde: Koulutuksen keskeyttäminen 2010, Tilastokeskus Kun tarkastellaan peruskoulun koulupudokkaita 2000 luvulla, niin havaitaan, että ilman peruskoulun päättötodistusta koulusta eronneiden määrä on koko maassa vuodesta 2008 ollut hienoisessa kasvussa ( eronnutta, ks. liite 2). Sitä ennen määrä oli useamman vuoden ajan jonkin verran laskenut. Ilman peruskoulun päättötodistusta koulusta eronneet ovat oppivelvollisuusiän ohittaneita, jotka eivät ole oppivelvollisuutensa aikana suorittaneet peruskoulun koko oppimäärää. Myös oppivelvollisuutensa kokonaan laiminlyöneiden määrä on lievästi lisääntynyt monen vuoden laskevan trendin jälkeen. Tähän ryhmään katsotaan kuuluviksi sellaiset oppivelvollisuusikäiset, jotka eivät lukuvuoden aikana ja lukuvuodesta 2010/2011 lähtien kevätlukukauden aikana ole lainkaan osallistuneet peruskouluopetukseen. Oppivelvollisuutensa laiminlyöneitä voi olla kaikilla luokka-asteilla. (Koulutuksen keskeyttäminen 2010, Tilastokeskus 2012.) Perusasteen koulutuksen keskeyttäminen ja sen jälkeisen koulutuksen puute ovat vakavia uhkia nuoren aikuisen selviämiselle. Työttömyyden ja vakavamman syrjäytymisen riski kasvaa. Panostaminen koulutukseen ja työnsaantiin on ensiarvoisen tärkeää, kun nuorten pitkäaikaista riippuvuutta toimeentulotuesta halutaan vähentää. THL Raportti 29/
19 4 Nuoret toimeentulotuen asiakkaina 4.1 Nuoret toimeentulotuen valtakunnallisissa tilastoissa Nuoret aikuiset ovat ikäluokittain tarkasteltuna suurin perus- ja vähimmäisturvaa saava ryhmä Suomessa. Tämä selittyy suurimmaksi osaksi opiskelulla, sillä alle 30-vuotiaista vähimmäismääräisiä Kelan maksamia perusturvaetuuksia saavista noin kolme neljäsosaa saa nimenomaan opintotukea. Kokonaan opiskelu ei kuitenkaan selitä nuorten suurempaa osuutta perusturvaetuuksia saavista. Merkillepantavaa on, että vaikka opintotuki ja lisäksi myös ikään vahvasti liittyvät perhe-etuudet (vanhempainpäiväraha ja kotihoidontuki) jätetään tarkastelun ulkopuolelle, useimmin ensisijaisia perusturvaetuuksia saavat vuotiaat miehet ja naiset. (Hannikainen-Ingman ym ) Toimeentulotukiasiakkaina nuoria aikuisia on niin ikään ikäluokkien kokoon suhteutettuna eniten. Suhteellisesti eniten toimeentulotukea saavat vuotiaat miehet ja naiset. Opiskelu ei selitä nuorten toimeentulotukiasiakkuutta, sillä opiskelijat saavat toimeentulotukea harvemmin kuin suomalainen työikäinen väestö keskimäärin. Nuoret joutuvat turvautumaan toimeentulotukeen vanhempia ikäluokkia useammin toisaalta siksi, että työttömyyden, vanhemmuuden tai sairauden kohdatessa he jäävät helposti alhaisimpien etuuksien varaan, kun työhistoriaa ei vielä ole kertynyt ja toisaalta juuri työmarkkinatukeen tehtyjen muutosten takia. (Hannikainen-Ingman ym ) Käsillä olevan tutkimuksen kohdejoukon, vuotiaiden nuorten, toimeentulotukiasiakkuutta käsitellään tässä niin sanotusta Kela-toimentulotukirekisteristä saatavien tietojen avulla. Kyseessä on Terveyden ja hyvinvoinnin laitoksen (THL) ja Kansaneläkelaitoksen etuusrekisterien yhdistämisestä saatu rekisteriaineisto. Yhdistely on tehty viimeksi vuodesta Yhdistely tarkoittaa Kelan etuustietojen ja THL:n toimeentulotukirekisterin tietojen yhdistämistä marraskuun viimeisen päivän tilanteen mukaan vuonna Marraskuussa toimeentulotukea saaneiden kotitalouksien määrä vastaa suhteellisen hyvin sitä kalenterivuoden aikana saaneiden kotitalouksien keskimääräistä tasoa. Aineiston avulla on mahdollisuus tarkastella mm. toimeentulotuen kestoa ja sen saannin yleisyyttä kussakin ikäluokassa sekä erilaisia Kelan maksamia ensisijaisia etuuksia saavien keskuudessa. THL Raportti 29/
20 Suomessa oli vuoden 2009 marraskuun lopussa kaikkiaan toimeentulotukea saavaa vuotiasta nuorta eli 6,4 prosenttia ikäluokasta. Se on huomattavasti suurempi osuus kuin koko työikäisestä väestöstä keskimäärin. Samana ajankohtana toimeentulotukea sai 3,8 prosenttia koko vuotiaasta väestöstä. Miehiä vuotiaista toimeentulotukiasiakkaista oli 50,6 prosenttia ja naisia 49,4 prosenttia. Suurin osa - lähes 65 prosenttia - tähän ikäluokkaan kuuluvista toimeentulotuen saajista oli yksineläviä. Lapsettomia pareja heistä oli 16 prosenttia, kahden huoltajan lapsiperheitä noin 12,5 prosenttia ja yksinhuoltajia reilut 6,5 prosenttia. Neljällä viidestä yksinhuoltajasta huollettavana oli yksi lapsi. Enimmillään yksinhuoltajilla oli neljä lasta. Kahden vanhemman lapsiperheistä reilulla 70 prosentilla oli huollettavana yksi lapsi. Enimmillään lapsia kahden vanhemman perheissä oli kahdeksan. Kuvio 1. Toimeentulotuen saannin kesto vuotiailla miehillä ja naisilla vuonna 2009 (% ikäluokasta). Lähde: Kela/THL-yhteisrekisteri Yli 14 prosenttia vuotiaiden ikäluokkaan kuuluvista sai toimeentulotukea ainakin yhden kuukauden vuoden aikana, naisten ja miesten välillä ei juuri ollut eroa toimeentulotuen kestossa. Pitkäaikaisesti eli kuukautta toimeentulotukea saaneita oli ikäluokasta kolmisen prosenttia, samoin 6 9 kuukautta tukea saaneita. Reilut kahdeksan prosenttia tuen saajista sai sitä alle puoli vuotta. Yli viidesosa niistä nuorista, jotka saivat toimeentulotukea vuonna 2009, sai sitä pitkäaikaisesti vuotiaat saivat toimeentulotukea useammin ja pidemmän aikaa kuin yli 24-vuotias väestö keskimäärin. Heistä 5,5 prosenttia sai toimeentulotukea aina- THL Raportti 29/
21 kin yhden kuukauden vuonna 2009 ja 17 prosenttia niistä yli 24-vuotiaista, jotka saivat toimeentulotukea, saivat sitä pitkäaikaisesti. Noin puolet vuotiaista marraskuun 2009 toimeentulotukiasiakkaista oli työttömänä (kuvio 2). Seuraavaksi suurin ryhmä oli opiskelijat, joita oli 22 prosenttia. Perhevapailla oli yhteensä 6 prosenttia ikäluokan toimeentulotukiasiakkaista ja työssä käyviä 4 prosenttia. Kuvio 2. Marraskuussa 2009 toimeentulotukea saaneiden vuotiaiden nuorten marraskuun toiminta (%). Lähde: Kela/THL-yhteisrekisteri Suurin osa toimeentulotuen asiakkaista saa jotain Kelan maksamaa ensisijaista vähimmäismääräistä etuutta. Tämän vuoksi on paikallaan tarkastella toimeentulotukiasiakkuutta eri etuuksia saavien kesken (kuvio 3) vuotiaista suhteellisesti useimmin toimeentulotukea saavat vähimmäismääräisellä sairauspäivärahalla elävät nuoret. Heistä noin 55 prosenttia sai toimeentulotukea ainakin yhden kuukauden vuonna Myös vanhempainvapaalla olevat saivat toimeentulotukea muita ryhmiä useammin. Pitkäaikainen toimeentulotukiasiakkuus painottuu näihin samoihin ryhmiin. THL Raportti 29/
22 Jos kyseessä olevaa ikäluokkaa verrataan väestöön keskimäärin, niin merkittävin ero löytyy siitä, että työmarkkinatuella olevat nuoret eivät saa yhtä usein eivätkä yhtä pitkäkestoisesti toimeentulotukea koko työikäiseen väestöön verrattuna. Koko suomalaisesta työikäisestä väestöstä yli puolet työmarkkinatukea saaneista sai toimeentulotukea vuonna 2009 ainakin yhden kuukauden vuoden aikana. Neljäsosa oli toimeentulotuen pitkäaikaisasiakkaita. (Hannikainen-Ingman ym ) vuotiaista työmarkkinatuen saajista toimeentulotukea sai vähintään yhden kuukauden noin 38 prosenttia ja pitkäaikaisasiakkaita heistä oli reilut 8 prosenttia. Opintotuen saajilla toimeentulotuen saanti yleensä ja myös sen pitkäaikainen saanti on harvinaisinta. Kuvio 3. Toimeentulotuen saannin kesto vuotiailla vähimmäismääräisiä etuuksia saaneilla toimeentulotuen saajilla vuonna Lähde: Kela/THL-yhteisrekisteri Kaikilla toimeentulotukea saavilla ei ole mitään muita tuloja tai he saavat sen lisäksi ainoastaan asumistukea. Niin sanottu tulottomuus on viime aikoina noussut usein otsikoihin. Kyseessä ovat sellaiset kotitaloudet, joilla ei ole lainkaan työ- tai pääomatuloja eikä myöskään mitään Kelan ensisijaista sosiaalietuutta kuten työttömyysturvaa, eläkettä tai sairausvakuutuksen päivärahaa. Ainoina tulonlähteinä ovat yleinen asumistuki tai toimeentulotuki tai ne molemmat ja mahdollisesti lapsilisät ja elatustuet, jos kyseessä on lapsiperhe. Marraskuussa 2009 tulottomia kotitalouksia oli maassamme reilut ja niiden määrä on 2000 luvulla lisääntynyt. Tulottomuuden lisääntymisen taustalla ovat todennäköisesti työvoimapolitiikan muu- THL Raportti 29/
23 tokset. Tähän viittaa esimerkiksi se, että tulottomuus on suhteellisen yleistä nuorissa ikäluokissa. Tällöin juuri niin sanottuun koulutuspakkoon liittyvät sanktiot voivat johtaa tulottomuuteen. Vuoden 2009 tulottomista kotitalouksista vuotiaita oli reilut eli yli kolmannes. (Hannikainen-Ingman ym ) Tämän tutkimuksen kohdejoukkona olevasta ikäluokasta siis huomattavasti suurempi osuus joutuu turvautumaan toimeentulotukeen kuin koko työikäisestä väestöstä keskimäärin. Myös pitkäaikainen asiakkuus oli nuorten aikuisten keskuudessa yleisempää kuin vanhemmilla toimeentulotuen asiakkailla. Kun otetaan vielä huomioon, että niin sanottu tulottomuus on nuorissa ikäluokissa suhteellisen yleistä, on aiheellista pohtia viimesijaisen toimeentuloturvan leikkausten mielekkyyttä heidän kohdallaan. 4.2 Perusturvan alentamista koskevat ohjeet Sosiaali- ja terveysministeriö antoi Kuntainfossaan (8a/2010) kunnille ohjeet toimeentulotuen perusosan alentamisesta vuotiaalta ammatillista koulutusta vailla olevalta henkilöltä koulutuksesta kieltäytymisen vuoksi. Ohjeiden mukaan perusosan alentamista voidaan harkita sellaisen henkilön kohdalla, joka on joutunut toimeentulotuen tarpeeseen keskeytettyään koulutuksen tai kieltäydyttyään koulutuksesta niin, että hän tällä perusteella ei ole oikeutettu työttömyysetuuteen. Säännöksessä tarkoitetun henkilön toimeentulotukea harkittaessa sosiaalitoimen päätöksen tulee siis aina perustua asiakkaan työttömyysetuutta koskevan viranomaisratkaisuun. Perusosan alentamisen tarvetta ja määrää harkitaan kuitenkin sosiaalitoimessa tapauskohtaisesti ottaen huomioon tuen hakijan ja hänen perheensä olosuhteet kokonaisuutena sekä toimeentulotuen tavoitteet siten kuin toimeentulotukilain 10 :ssä säädetään. Harkinta koskee ainoastaan toimeentulotuen perusosaa, ja perusosan alentamisesta tulee tehdä kirjallinen hallintopäätös. Toimeentulotukilain 10 1 momentin nojalla henkilön perusosan suuruutta voidaan alentaa enintään 20 prosenttia. Pykälän 3 momentin nojalla voidaan perusosan suuruutta tapauskohtaisesti alentaa enintään 40 prosenttia jos henkilö on toistuvasti menetellyt lain 10 1 momentissa tarkoitetulla tavalla. Hallituksen esityksessä toimeentulotukilain muuttamiseksi (HE 138/2010 vp) todetaan, että tuen alentamista 40 prosentilla tulisi käyttää erittäin harkiten ja vain, jos sen voidaan perustellusti arvioida edistävän alentamisen tavoitteita. THL Raportti 29/
24 Toimeentulotukilain 10 :n 4 momentin mukaan säännöksessä tarkoitettu perusosan alentaminen voidaan tehdä vain edellyttäen, että alentaminen ei vaaranna ihmisarvoisen elämän edellyttämän turvan mukaista välttämätöntä toimeentuloa eikä alentamista voida pitää muutenkaan kohtuuttomana. Alentaminen voi olla kestoltaan enintään kaksi kuukautta kerrallaan kieltäytymisestä tai laiminlyönnistä lukien. Alentamisen kestoa ei siten määritellä toimeentulotuen hakuajankohdasta tai myöntämispäivämäärästä käsin. Tämä säännös voi myös johtaa siihen, että perusosan alentamisen tulee olla pienempi tai että alentaminen tulee jättää kokonaan tekemättä. Perusosan alentamisen yhteydessä on aina tehtävä asiakaskohtainen suunnitelma asiakkaan itsenäisen suoriutumisen edistämiseksi, ja suunnitelma on laadittava, mikäli mahdollista, yhdessä asiakkaan kanssa ja yhteistyössä työvoimaviranomaisten ja muiden viranomaisten kanssa. STM:n Kuntainfo muistuttaa myös, että toimeentulotukilain muuttamista koskevassa hallituksen esityksessä korostetaan sosiaalityön ja muiden käytettävissä olevien keinojen ensisijaisuutta tuettaessa nuorten aikuisten selviytymistä arjessa ja elämänhallintaa. Tähän sisältyy sekä ammatillisen osaamisen ja koulutuksen hankkiminen että mukanaolo työelämässä. Tarkoituksena on tukea vaikeassa tilanteessa ja syrjäytymisvaarassa olevien nuorten aikuisten kouluttautumista, omatoimisuutta ja kiinnittymistä yhteiskuntaan. Usein asiakkaalla on myös tarpeita saada asiakassuunnitelman toteutumiseksi muiden viranomaisten kuten koulutoimen, terveydenhuollon, päihde- ja mielenterveystyön, nuorisotyön, asuntoviranomaisen tai talousja velkaneuvonnan palveluja. Sosiaalihuollon ammatillisen työntekijän tulee ohjata ja neuvoa asiakastaan näiden palvelujen saamiseen ja antaa tarvittaessa tässä hänelle apuaan asiakassuunnitelmassa asetettujen tavoitteiden toteuttamiseksi. Näin siis ministeriö informoi kuntia lakimuutoksen toimeenpanosta. Helsingin kaupungin sosiaaliviraston toimintaohjeessa ( ) sosiaalityöntekijöille annetaan seuraava perusohje: Kun alle 25-vuotiaan nuoren kohdalla on tilanne, että toimeentulotukilain mukaan perusosa voidaan alentaa, nuorelle tehdään yhden kuukauden päätös täydellä perusosalla. Nuorta pyydetään varamaan aika sosiaalityöntekijälle tai päätöksessä ilmoitetaan aika sosiaalityöntekijälle varatusta ajasta. Päätökseen kirjataan, että sosiaalityöntekijä haastattelee nuorta koulutus- ja työllisyysasioissa ja tavoitteena on laatia suunnitelma asiakkaan itsenäisen suoriutumisen edistämiseksi. Mikäli nuori ei varaa aikaa sosiaalityöntekijälle tai ei saavu varatulle ajalle ja mikäli nuori lähettää kirjallisen hakemuksen, perusosa voidaan alentaa. Tällöin perusteena on se, että asiakkaalla ei ole oikeutta työttömyysturvaan koulutuksesta THL Raportti 29/
25 kieltäytymisen tai koulutuksesta keskeytymisen vuoksi ja että asiakas ei ole osallistunut suunnitelman laadintaan. Perusosa voidaan alentaa kerrallaan enintään kahden kuukauden ajalle. Koska perusosan alentamisen yhteydessä tulee aina tehdä suunnitelma, sosiaalityöntekijän tulee tehdä se kyseiseen päätökseen suunnitelmaan verrattavana ohjauksena, toisin sanoen asiaselosteeseen tulee sisällyttää ohjeita siitä, mitä nuoren pitäisi tehdä, esimerkiksi hakeutua työllistymistä edistävien palvelujen piiriin. Jos nuori on ollut sosiaalityön asiakkaana tai sosiaalityön asiakkuus alkaa ja jos sosiaalityöntekijä havaitsee, että nuori tarvitsee ensisijaisesti sosiaalityön ja muita palveluja arkielämän, sosiaalisen tilanteen ja/ tai terveyden hoitamiseksi, perusosaa ei pidä alentaa. Nuorelle laaditaan sosiaalityön suunnitelma. Mikäli nuoren tilanne muuttuu kahden kuukauden aikana, perusosa tarkistetaan ja palautetaan täysimääräiseksi esimerkiksi, jos nuori hakeutuu TE-toimiston palveluihin ja aloittaa työharjoittelun. Perusosan alentamista voidaan jatkaa uudella kahden kuukauden jaksolla, mikäli nuoren tilanteessa ei ole tapahtunut muutoksia. Perusosan alentamisen jatkaminen toisella kahdella kuukaudella on perustuttava erittäin huolelliseen harkintaan. Tässä yhteydessä on pohdittava, millä tavoin perusosan alentaminen edelleen edistää nuoren tavoitteiden toteutumisesta. (Toimintaohje ) Sekä ministeriön että sosiaaliviraston ohjeistukset korostavat sosiaalityöntekijöiden huolellista harkintaa, joka korostui myös lakimuutoksen eduskuntakäsittelyssä. Siksi on tärkeää kysyä näkemyksiä asiaan sosiaalityöntekijöiltä itseltään. 4.3 Lakimuutoksen vastaanotto sosiaalitoimistoissa Haastattelemamme sosiaalityöntekijät kertoivat lakimuutoksen herättäneen jonkin verran keskustelua sekä sosiaalityön asiakkaiden että työntekijöiden keskuudessa. Muutama hyväkuntoinen asioita seuraava asiakas oli huomannut muutoksen julkisesta keskustelusta. Jotkut nuoret ovat kyseenalaistaneet sitä, miksi juuri heiltä leikataan, ja sosiaalityöntekijät kertoivat käyneensä joskus pitkiäkin keskusteluja asiasta; nuoret ovat olleet kiinnostuneita lain perusteluista. Monen nuoren reaktiona on ollut, että ai taas on joku juttu, mutta sitten kun toimeentulotuen leikkauksen mahdollisuus on sattunut omalle kohdalle, se onkin ollut yllätys. Työntekijät kertoivat myös keskinäisestä ihmettelystään siitä, onko tämä nyt järkevin ratkaisu, sillä niitä, jotka irti yhteiskunnasta, tämä voi rankaista vain lisää. Keskusteltiin tiimeissä ja jouduttiin pyytämään viraston johdolta tarkempia ohjeita lain soveltamiseen, se oli hy- THL Raportti 29/
26 vin epäselvä. Joillakin sosiaaliasemilla laista ei ollut juurikaan keskusteltu, vaan muutos nähtiin lähinnä pienenä turhana juttuna, jolla ei tulisi olemaan erityistä merkitystä sosiaalityössä. Suurten ikäluokkien tekemä laki siihen maailmaan jossa he elävät; ei ole otettu huomioon, että maailma on muuttunut; kaikki eivät ole laiskoja. Se oli järkytys, kuinka näin voidaan tehdä, mitä ajatellaan ylipäänsä nuorista ja miten heihin suhtaudutaan, se oli ihan kamala kuulla. Miten tämä voi mennä läpi ylipäätänsä kuitenkin saman tien tulee hallinnosta tiukat ohjeet koodeineen. Tämä kohdistuu niihin nuoriin, joista kukaan ei ole kiinnostunut. Lyödään vielä lyötyä; tähän asiakkaatkin alkoi havahtua. Askarrutti: mihin tällä oikein pyritään. Haastattelemamme nuoret toimeentulotuen asiakkaat suhtautuivat myös kriittisesti lakimuutokseen. Yksi nuorista oli jopa kirjoittanut asiasta kansanedustajalle, ja jättänyt sitten äänestämättä tätä henkilöä. Perusfiilis on se, että nuorilla on haastavampaa ja haastavampaa koko ajan, ihan jo peruspaineet, jotka tulevat, perhetaustat ja luokkaerot korostavat tätä, tämä laki vain korostaa paineita. Nuoren toimeentulotukiasiakkaan kiteytyksen mukaan kyseessä on kansantaloudellisesti pieni summa, mutta ihmiselle äärettömän suuri, ja sanktioivassa sosiaalipolitiikassa kaikkein vaikeimmassa asemassa ovat ne, jotka eivät uskalla sanoa mitään. 4.4 Toimeentulotuen merkitys nuorille Toimeentulotuki on sitä saaville nuorille olennaisen tärkeä perusturva, koska käytännössä kenelläkään heistä ei ole työttömyysturvaa: jokseenkin kaikilla alle 25-vuotiailla sosiaalityön asiakkailla on TE-hallinnon lausunto, joka estää työmarkkinatuen saamisen. Tämä THL Raportti 29/
Nuorten syrjäytymistä on tutkittava pintaa syvemmin
avaukset Nuorten syrjäytymistä on tutkittava pintaa syvemmin Elina Palola & Katri Hannikainen-Ingman & Vappu Karjalainen Rekisteritietoa nuorista Nuorten syrjäytymisen torjuminen on nyt yksi poliittisen